ОСНОВНО УЧИЛИШТЕ ООУ ,, Страшо Пинџур” с. Мало Коњари
КОДЕКС ЗА ОДНЕСУВАЊЕ НА УЧЕНИЦИТЕ
ЗА ВРЕМЕ НА УЧИЛИШНИ ЕКСКУРЗИИ, ИЗЛЕТИ И ВОНУЧИЛИШНИ АКТИВНОСТИ
Член 1
Со овој Кодекс се утврдуваат правилата за однесување на учениците за време на училишни екскурзии, излети и други вонучилишни активности, со цел обезбедување на безбедност, дисциплина и достоинствено претставување на училиштето.
Член 2
Учениците се должни задолжително да ги почитуваат законите на Република Северна Македонија, правилата на училиштето, како и упатствата и насоките дадени од наставниците и одговорните лица за време на екскурзијата.
Член 3
За време на екскурзијата учениците се должни достоинствено да го претставуваат своето училиште и град преку културно, одговорно и примерено однесување.
Член 4
Строго е забрането консумирање алкохол, цигари и други недозволени супстанции за време на училишните екскурзии и вонучилишни активности.
Член 5
Учениците се должни да го почитуваат јавниот ред и мир, да избегнуваат насилно однесување, навреди и постапки што можат да предизвикаат материјална штета.
Член 6
Не е дозволено оддалечување од групата без претходна дозвола од наставникот или одговорното лице.
Член 7
Непочитувањето на одредбите од овој Кодекс повлекува воспитно-дисциплински мерки согласно правилникот на училиштето.
Член 8
Овој Кодекс стапува во сила со денот на неговото усвојување и се применува за сите ученици кои учествуваат во училишни екскурзии и вонучилишни активности.
Директор: ___________________
